Reedel, 6. märtsil, tuleb taas eelmisel aastal alguse saanud minifestival Pigfarm Dancemassacre. Selleaastane üritus toob Eestisse jällegi kaks huvitavat bändi välismaalt ja kaks kohalikku lemmikut. Toimumiskoht see kord aga paljukiidetud uus rokiklubi Tapper.  Peaesineja, War From A Harlots Mouth (Saksamaa), ei tohiks olla tundmatu nimi ühelegi karmi muusika austajale. Edukalt grindcore'i, death metali, hardcore'i ja jazzi elemente segav Berliini kooslus kuulub tuntud Lifeforce Records'i plaadifirma alla, kelle alt ilmus 2007. aastal nende esimene täispikk "Transmetropolitan". Albumi edukus on neile kaasa toonud mitmeid tuure üle Euroopa ja ka esinemisi USAs selliste bändide nagu Dying Fetus, Skinless, A Life Once Lost, The Chariot ja teistega. Eestisse satuvad nad esmakordselt et uue albumi lindistamise vahepeal natuke auru välja lasta.  Teine võõramaa band, Worth The Pain, on Soome hardcore "skene" au ja uhkus. Tegutsenud alates 2001 aastast, on bänd oma sihikindla töö ja vihaste live showdega ennast tõestanud kui üks lootustandvamaid metalse hardcore esindajaid Skandinaavias. Nende esimene album "To The Bitter End" ilmus sel aastal Soome hardcore plaadifirma Full House Recordsi alt.  Kohalik toetus tuleb ka eelmise aasta minifestivalil esinenud These Broken Remainsilt , kes hiljuti just uue vinge demoloo "Shut Down The Sun" valmis sai. Poisid on korralikult aega prooviruumi seinte vahel veetnud ja esitlusele tuleb ka uuemat kui ka vana head tuntud materjali.  Samuti astub üles uut materjali esitlev Burn Still. Bänd töötab usinalt oma uue helikandja kallal ja esitlusele tuleb nii mõnigi uus pala.  Sooduspileti ostuõiguseks tuleks liituda Pigfarm Dancemassacre Orkuti kommuuniga, mille foorumis "Registreerumine" oma Ees- ja Perekonnanimi listi lisada.  Sooduspiletid 195.- Täispilet kohapealt 250.-